नाथाय बिदिनि दाम गोसा जानायनि थाखायनो दिनै भारत नाङैनो आबादारिनि मोनथायनि थाखाय आबादारिफोरा जांख्रिखांदों। फोरमायथावदि आसामनि रांखान्थिनि सायाव आबादारिनि फसलखौ मावनायफोरा एसेल’मोनब्लाबो बोसोरनैसो सिगांसिम आसामनि बांसिन नखरानो माय आबादनि अनगायै मैगं-थायगं, सबाय बायदि आबाद मावदोंमोन। बिनि अनगायैबो नखराव फख्रि जावनानै गोबां ना फिसियोमोन आरो मोसौ,बोरमा, अमा, दाव-हांसो फिसियोमोन। नाथाय दिनै गामि ओनसोलाव आबादारि खामानि, ना फिसिनाय बायदिनि सायाव जेबो गुर्थ’ गोयै बादि जालांनो हमबोगासिनो दं।